BIG ฟุ้งเข้าคำนวณดัชนี SET100 สะท้อนความแข็งแกร่งของบริษัท
BIG ฟุ้งเข้าคำนวณดัชนี SET100 สะท้อนความเชื่อมั่นของนักลงทุนและความแข็งแกร่งของบริษัท
19 ธ.ค. 2559

นายธนสิทธิ์ เธียรกาญจนวงศ์ กรรมการผู้จัดการ บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIGเปิดเผยว่า กรณีมราตลาดหลักทรัพย์แห่งประเทศไทย (ตลท.) ประกาศรายชื่อหลักทรัพย์ที่จะใช้คำนวณดัชนี SET100 ในช่วง 6 เดือนแรกของปี 2560 (1 มกราคม-30 มิถุนายน 2560) โดย BIG ได้ถูกนำเข้าคำนวณใน SET100 ว่า สะท้อนให้เห็นว่านักลงทุนมีความเชื่อมั่นในปัจจัยพื้นฐานของบริษัท ที่มีความแข็งแกร่ง ผลการดำเนินงานเติบโตอย่างต่อเนื่อง ทำให้ตัดสินใจเข้ามาลงทุน และเป็นหุ้นที่มีสภาพคล่องในการซื้อขายสม่ำเสมอ
“ถือเป็นการสะท้อนให้เห็นถึงความเชื่อมั่นของนักลงทุนที่มีต่อ BIG ผมในฐานะผู้บริหารและทีมงานของบริษัท พร้อมเดินหน้าขยายธุรกิจตามแผนงานที่วางไว้ เพื่อสร้างผลตอบแทนที่ดีให้กับผู้ถือหุ้น และนักลงทุนที่มอบความไว้วางใจเข้าลงทุน โดยคาดว่ารายได้ในปีนี้จะเติบโต 10-15% ตามแผน ซึ่งในส่วนของกำไรทำสถิติสูงสุดเป็นประวัติการณ์ โดยได้รับปัจจัยหนุนจากตลาดกล้องที่เติบโตอย่างแข็งแกร่ง”นายธนสิทธิ์ กล่าว
ขณะที่ผลการดำเนินของบริษัทฯในงวด 9 เดือนแรกของปี 2559 มีรายได้รวม 3,874 ล้านบาท เพิ่มขึ้น 23% เมื่อเทียบกับช่วงเดียวกันของปีก่อน และมีกำไรสุทธิ 546 ล้านบาท เพิ่มขึ้น 109% เมื่อเทียบกับช่วงเดียวกันของปีก่อน